PMIndiaData/PMIndiaSum huggingface dataset:
وزیر اعظم 10 اگست کو پانی پت میں 2 جی  ایتھنول پلانٹ کو قوم کے نام  وقف کریں گے

بایو فیول کے عالمی دن کے موقع پر، وزیر اعظم جناب نریندر مودی 10 اگست 2022 کو شام 4:30 بجے ویڈیو کانفرنسنگ کے ذریعے پانی پت، ہریانہ میں سیکنڈ جنریشن (2 جی) ایتھنول پلانٹ کو قوم کے نام وقف کریں گے۔ پلانٹ کا وقف کیا جانا حکومت کی جانب سے ملک میں بائیو فیول کے پروڈکشن اور استعمال کو فروغ دینے کے لیے کئی برسوں میں اٹھائے گئے اقدامات کی ایک طویل سیریز کا حصہ ہے۔ یہ توانائی کے شعبے کو مزید سستا، قابل رسائی، موثر اور پائیدار بنانے کے لیے وزیر اعظم کی مسلسل کوششوں کے عین مطابق ہے۔ ٹو جی ایتھنول پلانٹ انڈین آئل کارپوریشن لمیٹڈ (آئی او سی ایل) کے ذریعہ 900 کروڑ روپے سے زیادہ کی تخمینہ لاگت سے تیا کیا گیا ہے اور پانی پت ریفائنری کے قریب واقع ہے۔ جدید ترین دیسی ٹکنالوجی پر مبنی، یہ پروجیکٹ تقریباً 3 کروڑ لیٹر ایتھنول سالانہ تیار کرنے کے لیے سالانہ تقریباً 2 لاکھ ٹن چاول کے بھوسے (پرالی) کو استعمال کرتے ہوئے ہندوستان کے فضلے سے دولت کے حصول کی کوششوں میں ایک نئے باب کا آغاز کرے گا۔ زرعی فصلوں کی باقیات کے لیے آخری استعمال کی تخلیق کسانوں کو بااختیار بنائے گی اور ان کے لیے اضافی آمدنی پیدا کرنے کا موقع فراہم کرے گی۔ یہ پروجیکٹ پلانٹ کے آپریشن میں شامل لوگوں کو براہ راست روزگار فراہم کرے گا اور چاول کے بھوسے کی کٹائی، ہینڈلنگ، ذخیرہ کرنے وغیرہ کے لیے سپلائی چین میں بالواسطہ روزگار پیدا کئے جائیں گے۔ اس پروجیکٹ میں خارج ہونے والا مائع صفر ہوگا۔ چاول کے بھوسے (پرالی) کو جلانے میں کمی کے ذریعے، یہ پروجیکٹ سالانہ تقریباً 3 لاکھ ٹن کاربن ڈائی آکسائیڈ کے مساوی اخراج کے برابر گرین ہاؤس گیسوں کو کم کرنے میں معاون ثابت ہو گا، جسے ملک کی سڑکوں پر سالانہ تقریباً 63,000 کاروں کی جگہ لینے کے مترادف سمجھا جا سکتا ہے۔ ۔۔۔۔۔۔۔۔۔۔۔ ش ح۔ا گ ۔ن ا۔
بھارت-وسط ایشیا چوٹی کانفرنس کی پہلی میٹنگ میں وزیر اعظم نریندر مودی کی افتتاحی تقریر

ایکسی لینسیز، پہلی انڈیا-سینٹرل ایشیا چوٹی کانفرنس میں آپ سبھی کا خیر مقدم ہے۔ بھارت اور سینٹرل ایشیا ممالک کے ڈپلومیٹک رشتوں نے 30 مثبت سال پورے کر لیے ہیں۔ گزشتہ تین دہائیوں میں ہمارے تعاون نے کئی کامیابیاں حاصل کی ہیں۔ اور اب، اس اہم موڑ پر، ہمیں آنے والے سالوں کے لیے بھی ایک امید افزا وژن پیش کرنا چاہیے۔ ایسا وژن، جو بدلتی دنیا میں ہمارے لوگوں کی، خاص کر نوجوان نسل کی، امیدوں کو پورا کر سکے۔ ایکسی لینسیز، دو فریقی سطح پر بھارت کے آپ سبھی سینٹرل ایشیائی ممالک کے ساتھ گہرے تعلقات ہیں۔ ایکسی لینسیز، قزاقستان بھارت کی انرجی سیکورٹی کے لیے ایک اہم پارٹنر بن گیا ہے۔ میں قزاقستان میں حال میں ہوئے جان مال کے نقصان کے لیے تعزیت کا اظہار کرتا ہوں۔ ازبیکستان کے ساتھ ہمارے بڑھتے تعاون میں ہماری ریاستی حکومتیں بھی ایکٹو حصہ دار ہیں۔ ان میں میرا ہوم اسٹیٹ گجرات بھی شامل ہے۔ کرغستان کے ساتھ ہماری تعلیم اور ہائی آلٹی ٹیوڈ ریسرچ کے شعبہ میں سرگرم حصہ داری ہے۔ ہزاروں ہندوستانی طالب علم وہا ں پڑھ رہے ہیں۔ تاجکستان کے ساتھ ہمارا سیکورٹی کے شعبہ میں پرانا تعاون ہے۔ اور ہم اسے لگاتار مزید مضبوط کر رہے ہیں۔ ترکمانستان ریجنل کنیکٹویٹی کے شعبہ میں ہندوستانی وژن کا ایک اہم حصہ ہے، جو اشک آباد ایگریمنٹ میں ہماری شراکت داری سے واضح ہے۔ ایکسی لینسیز، علاقائی سیکورٹی کے لیے ہم سبھی کی تشویشیں ہیں اور مقصد ایک جیسے ہیں۔ افغانستان کے واقعات سے ہم سبھی فکرمند ہیں۔ اس سلسلے میں بھی ہمارا باہمی تعاون، علاقائی سیکورٹی اور استحکام کے لیے مزید اہم ہو گیا ہے۔ ایکسی لینسیز، آج کی سمٹ کے تین بنیادی مقاصد ہیں۔ پہلا، یہ واضح کرنا کہ بھارت اور سینٹرل ایشیا کا باہمی تعاون علاقائی سلامتی اور خوشحالی کے لیے ضروری ہے۔ بھارت کی طرف سے میں یہ واضح کرنا چاہوں گا کہ سینٹرل ایشیا، ایک مربوط اور مستحکم پڑوس کے بھارت کے وژن کا مرکزی حصہ ہے۔ دوسرا مقصد، ہمارے تعاون کو ایک مؤثر اسٹرکچر دینا ہے۔ اس سے مختلف سطحوں پر، اور مختلف متعلقین کے درمیان، ریگولر انٹریکشنز کا ایک ڈھانچہ قائم ہوگا۔ اور، تیسرا مقصد ہمارے تعاون کے لیے ایک امید افزا روڈ میپ بنانا ہے۔ اس کے توسط سے ہم اگلے تین سالوں میں ریجنل کنیکٹویٹی اور کوآپریشن کے لیے ایک انٹیگریٹیڈ اپروچ اپنا سکیں گے۔ ایکسی لینسیز، میں ایک بار پھر انڈیا-سینٹرل ایشیا چوٹی کانفرنس کی پہلی میٹنگ میں آپ کا دل کی گہرائیوں سے خیرمقدم کرتا ہوں۔
وزیر اعظم نے کانگلا نونگ پوک تھونگ کھلنے پر منی پور کے لوگوں کو مبارکباد دی

وزیر اعظم جناب نریندر مودی نے منی پور میں کانگلا نونگ پوک تھونگ کھلنے پر منی پور کے لوگوں کو مبارکباد دی ہے۔ منی پور کے وزیر اعلیٰ این بیرن سنگھ کے ایک ٹویٹ کے جواب میں، وزیر اعظم نے کہا؛ ” منی پور کو مبارک ہو! پوری ریاست میں امن، خوشحالی اور خوشی کا جذبہ بڑھے۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 202
وزیراعظم 18 دسمبر 2018 کو مہاراشٹر کے دورے پر جائیں گے

نئی دہلی، 17دسمبر 2018/ وزیراعظم جناب نریندر مودی 18 دسمبر 2018 کو مہاراشٹر کا دورہ کریں گے ۔ وہ ممبئی میں ری پبلک ٹی وی کی طرف سے منعقدہ ‘ری پبلک’ چوٹی میٹنگ سے خطاب کریں گے۔ راج بھون میں ایک تقریب کے دوران وزیراعظم ‘‘ٹائم لیس لکشمن’’ نامی ایک کتاب جاری کرنے کی رسم انجام دیں گے۔ یہ کتاب مشہور کارٹونسٹ آر کے لکشمن پر مبنی ہے۔ وزیراعظم کے ریاست کے دورے کے موقع پر ہاؤسنگ اور شہری ، ٹرانسپورٹیشن سے متعلق اہم پروجیکٹوں کی نقاب کشائی کی جائے گی۔ کلیان میں ایک عوامی جلسے کے دوران وزیراعظم دو اہم میٹرو کوریڈوروں کا سنگ بنیاد رکھیں گے۔ یہ کوریڈور ہیں تھانے -بھیونڈی-کلیان میٹرو اور دہیسر –میرا-بھینڈر میٹرو ۔ ان دونوں کوریڈوروں کے مکمل ہونے پر علاقے میں ٹرانسپورٹ کی عوامی سہولیات میں زبردست اضافہ ہوگا۔ وہ پردھان منتری آواس یوجنا کے تحت 90 ہزار یونٹ کی ای ڈبلیو ایس اور ایل آئی جی ہاؤسنگ کی بھی شروعات کریں گے۔ جناب نریندر مودی اس موقع پر وہاں موجود لوگوں سے خطاب کریں گے۔ اس کے بعد وزیراعظم پنے جائیں گے ۔ وہ پنے میٹرو فز-3 کا سنگ بنیاد رکھیں گے اور وہاں موجود لوگوں سے خطا ب بھی کریں گے۔ ۔۔۔۔۔۔۔۔۔۔۔ م ن۔ج ۔ ج۔
وزیراعظم جناب نریندر مودی کا  ایکسپو 2020 دوبئی کے انڈیا پویلین میں حاضرین سے خطاب

نمستے! ایکسپو 2020 دوبئی میں انڈین پویلین میں آپ خیرمقدم ہے۔یہ ایک تاریخی ایکسپو ہے۔ مشرق وسطی ، افریقہ اور جنوبی ایشیا خطے میں منعقد کیا جانے والا یہ پہلا ایکسپو ہے۔بھارت اس ایکسپو میں شرکرتا ہے اور اس کا پویلین سب سے بڑے پویلینوں میں سے ایک ہوتا ہے۔ مجھے یقین ہے کہ یہ ایکسپو متحدہ عرب امارات اور دوبئی کے ساتھ ہمارے گہرے اور تاریخی تعلقات کو مزید بہتر بنانے کے سلسلے میں بہت موثر ہوگا۔ آیئے ہم بھارت کی حکومت اور وہاں کے عوام کی جانب سے متحدہ عرب امارات کے صدر اور ابو ظہبی کے حکمراں عزت مآب شیخ خلیفہ بن زائد بن النہیان کو مبارکباد پیش کرتے ہوئےشروعات کریں ۔ میں متحدہ عرب امارات کے وزیراعظم اور نائب صدر اور دوبئی کے حکمراں عزت مآب شیخ محمد بن راشد المکتوم کو بھی مبارکباد پیش کرتاہوں۔ میں اپنے بھائی ابو ظہبی کے ولی عہد عزت مآب شیخ محمد بن زائد النہیان کے لئے بھی نیک خواہشات کا اظہار کرتا ہوں۔ ہم نے اپنی اسٹریٹجک پاٹنرشپ میں جو کامیابی حاصل کی ہے، وہ انہیں کی کوششوں کا نتیجہ ہے۔ میں اپنے دونوں ممالک کی ترقی اور خوشحالی کے لئے کام جاری رکھنے کا خواہش مند ہوں۔ دوستو، ایکسپو 2020 کا خاص موضوع ہے : ذہنوں سے جڑنا، مستقبل کی تشکیل۔ اس موضوع میں جو جذبہ پنہاں ہے، اس کو نیو انڈیا کی تشکیل کے لئے آگے بڑھنے کی بھارت کی کوششوں میں دیکھا جاسکتا ہے۔ میں شاندار طریقے سے ایکسپو2020 منعقد کرنے کے لئے متحدہ عرب امارات کی حکومت کو بھی مبارکباد پیش کرتا ہوں۔ یہ ایکسپو ایک صدی میں ایک بار آنے والے عالمی وبا کے خلاف نوع انسانی کی دوبارہ ابھرنے کی قوت کی ایک دلیل بھی ہے۔ دوستو، بھارت کے پویلین کا موضوع ہے: کھلا پن، موقع اور ترقی۔آج کا بھارت دنیا کے سب سے زیادہ کھلے پن والے ملکوں میں سے ایک ہے جو کہ اختراع کے معاملے میں کھلا ہےاور سرمایہ کاری کے لئے بھی کھلا ہے۔ یہی وجہ ہے کہ میں آپ کو مدعو کرتا ہوں کہ آیئے ہمارے ملک میں سرمایہ کاری کیجئے۔ آج بھارت مواقع کی سرزمین ہے۔ چاہے آرٹ کا میدان ہو یا کامرس کا۔ صنعت ہو یا تعلیم، یہاں پتہ لگانے کا موقع ہے، شراکت داری کا موقع ہے اور ترقی کا موقع ہے۔ بھارت آیئے اور ان مواقع کا فائدہ اٹھایئے۔ بھارت زیادہ سے زیادہ ترقی کی پیش کش بھی کرتا ہے۔ پیمانے کی ترقی، خواہش کی ترقی اور نتائج کی ترقی۔ بھارت آیئے اور ہمارے ترقی کی داستان کا ایک حصہ بنیں۔ دوستو، بھارت اپنی شان اور تنوع کے لئے مشہور ہے۔ ہمارے یہاں مختلف قسم کی ثقافتیں، زبانیں، پکوان، طرح طرح کی آرٹس، موسیقی اور رقص موجود ہیں۔اس گونا گونیت کی جھلک ہمارے پویلین میں بھی نظر آتی ہے۔ اسی طرح بھارت صلاحیت سازی کاایک پاور ہاؤس ہے۔ ہمارا ملک نے ٹکنالوجی، تحقیق اور اختراع کے میدان میں بہت ترقی کی ہے۔ہماری اقتصادی ترقی کو وراثت صنعتوں اور اسٹارٹ اپس کے مجموعے سے تقویت ملتی ہے۔ بھارتی کا پویلین ان متعدد شعبوں میں بھارت کی کامیابیوں کی جھلک پیش کرے گا۔ یہ مختلف شعبوں مثلاً صحت ، ٹیکسٹائل انفرا اسٹرکچر، خدمات اور دیگر میں سرمایہ کاری کے مواقع کی بھی جھلک پیش کرے گا۔ گزشتہ سات برسوں میں حکومت ہند نے اقتصادی ترقی کو فروغ دینے کے لئے کئی اصلاحات کی ہیں۔ ہم اس رجحان کو جاری رکھنے کے لئے مزید کوششیں کرتے رہیں گے۔ دوستو، جبکہ بھارت امرت مہوتسو کی شکل میں آزادی کے 75 سالوں کا جشن منا رہا ہے، ہم انڈیا پویلین دیکھنے اور ابھرتے ہوئے نیو انڈیا میں مواقع سے فائدہ اٹھانے کے لئے سبھی کو مدعو کرتے ہیں۔ آیئے ہم سب کا ساتھ، سب کا وکاس، سب کا وشواس، سب کا پریاس کے ساتھ دنیا کو رہنے کے لئے ایک مزید بہتر مقام بنائیں۔ شکریہ، بہت بہت شکریہ، ۔۔۔۔۔۔۔۔۔۔۔ ش ح۔ا گ۔ن ا۔ (2021۔10۔02)
وزیراعظم 3 دسمبر کو اِن فنیٹی فورم کا افتتاح کریں گے

وزیراعظم جناب نریندر مودی 3 دسمبر 2021 کو صبح 10 بجے ویڈیو کانفرنسنگ کے ذریعے اِن فنیٹی فورم کاافتتاح کریں گے۔ جو فنٹیک کے موضوع پر مفکرین کا ایک فورم ہے۔ اس پروگرام کی میزبانی انٹر نیشنل فائنائشنل سروسز سینٹرز اتھاریٹی(آئی ایف ایس سی اے) کی طرف سے بھارتی حکومت کی سرپرستی میں 3 اور 4 دسمبر 2021 کو کی جارہی ہے۔اس میں گفٹ سٹی اوربلوم برگ کا تعاون شامل رہے گا۔جنوبی افریقہ اور برطانیہ اس فورم کے پہلے ایڈیشن میں شریک ممالک ہیں۔ اِن فینٹی فورم پالیسی، کاروبار اور ٹیکنالوجی سے جڑے ہوئے دنیا کے بہترین اور اعلی دانشوروں کو ایک جگہ پر جمع کر ے گا۔اس کامقصد تبادلہ خیال کرکے اس بارے میں قابل عمل معلومات متعارف کرانا ہوگا کہ کس طرح ٹیکنالوجی اور اختراعات، فنٹیک صنعتی برادری کے لئے جامع ترقی اور بڑے پیمانے پر انسانیت کی خدمت کے سلسلے میں بہت سود مند ثابت ہوسکتی ہیں۔ فورم کے ایجنڈے کی خاص توجہ اپنے موضوع‘ ماوراء’ پر رہے گی، اور اس کے کچھ ذیلی موضوعات بھی ہوں گے۔ ان موضوعات میں ‘فنٹیک سرحدوں کے ماوراء’کے تحت حکومت اور کاروباری ادارے مالیاتی شمولیت کو فروغ دینےکے لئے عالمی نظام کی ترقی میں جغرافیائی سرحدوں سے ماوراء ہو کر غوروفکر کریں گے۔‘ فنٹیک مالیات کے ماوراء’ کے تحت خلائی ٹیکنالوجی، سبز ٹیکنالوجی اور زرعی ٹیکنالوجی جیسے شعبوںکو ایک دوسرے میں ضم کرکے ایک پائیدار ترقی کے پروگرام کو آگے بڑھانے کی کوشش کی جائے گی۔‘ فنٹیک آئندہ سے ماوراء’ کے تحت اس بار پر توجہ کی جائے گی کہ مستقبل میں کوانٹم کمپیوٹنگ کس طرح فنٹیک صنعت کی نوعیت کو متاثر کرسکتی ہے اور نئے مواقع کو فروغ دے سکتی ہے۔ اس فورم میں 70 سے زیادہ ممالک کے نمائندے شرکت کریں گے۔ اس فورم میں تقریریں کرنے والوں میں خاص طور پر ملیشیا کے وزیر خزانہ جناب ٹنکو ظفرالعزیز، انڈونیشیا کی وزیر خزانہ محترمہ مولیانی اندرا وتی، انڈونیشیا کی تخلیقی اقتصادیات کے وزیر جناب سنڈیاگا ایس یونو، ریلائنس انڈسٹریز کے چیئرمین اور مینجنگ ڈائریکٹر جناب مکیش امبانی، سافٹ بینک گروپ کارپوریشن کے چیئرمین اور سی ای او جناب مسایوشی سونگ، آئی بی ایم کارپوریشن کے چیئرمین اور سی ای او جناب اروند کرشنا، کوٹک مہندرا بینک لمٹیڈ کے مینجنگ ڈائریکٹر اور سی ای او جناب اودے کوٹک کے علاوہ دیگر لوگوں کے نام بھی شامل ہیں۔اس سال منعقد ہونے والے فورم میں کلیدی طور پر شرکت کرنے والوں میں نیتی آیوگ ، انویسٹ انڈیا ، فکی اور نیسکام شامل ہے۔ انٹر نیشنل فائنانشیل سروسز سینٹرز اتھاریٹی(آئی ایف ایس سی اے) جس کا ہیڈ کوارٹر گفٹ سٹی، گاندھی نگر گجرات میں ہے،انٹر نیشنل فائنانشیل سروسز سینٹرز اتھاریٹی ایکٹ 2019 کے تحت قائم کی گئی ہے۔یہ ہندوستان میں انٹر نیشنل فائنانشیل سروسز سینٹرز(آئی ایف ایس سی) کے مالی مصنوعات ، مالی خدمات اور مالیاتی اداروں کی ترقی اور ضابطہ بندی کے لئے ایک مکمل اتھاریٹی کی حیثیت سے کام کرتی ہے۔سردست، گفٹ آئی ایف ایس سی ہندوستان میں واحد بین الاقوامی مالیاتی خدمات کا مرکز ہے۔
وزیراعظم نئی دہلی کے  اسکون میں گیتا آرادھنا مہوتسو میں شرکت کریں گے

نئی دہلی، 26 فروری ، وزیراعظم جناب نریندر مودی نئی دہلی کے ایسٹ آف کیلاش علاقے میں انڈیا کلچرل سینٹر کی اسکون گیلری میں 26 فروری 2019 کو گیتا آرادھنا مہوتسو میں شرکت کریں گے۔ اس تقریب میں وزیراعظم اسکون کے عقیدت مندوں کی طرف سے تیار کی گئی بھگود گیتا کی، دنیا کے لئے، نقاب کشائی کریں گے۔ اس بھگود گیتا کا حجم 2.8 میٹر اور وزن 800 کلو گرام سے زیادہ ہے یہ بھگود گیتا، دنیا میں اپنی نوعیت کی منفرد ہے۔ اس میں بھگود گیتا کے اصل شلوک ہیں اور ساتھ ہی ان شلوکوں پر تبصرے بھی ہیں۔ وزیراعظم اس بھگود گیتا کو سرکاری طور پر کھولے جانے کے لئے اس کا ایک صفحہ کھولیں گے۔ وزیراعظم اجتماع سے خطاب بھی کریں گے۔
وزیراعظم نے پرگتی کے ذریعے بات چیت ک

نئی دہلی،31؍جولائی،وزیراعظم جناب نریندر مودی نے آج سرگرم حکمرانی اور وقت پر نفاذ کے لئے آئی سی ٹی پر مبنی کثیر موڈل پلیٹ فارم پرگتی کے ذریعے اپنی 30 ویں بات چیت کی۔ مرکزی حکومت کے نئے مدت کار میں یہ پہلی پرگتی میٹنگ بھی تھی۔ گزشتہ مدت کار میں 29 ویں پرگتی میٹنگ میں 12 لاکھ کروڑ روپے کی مجموعی سرمایہ کاری والے 257 پروجیکٹوں کا مجموعی جائزہ لیا گیا۔ 47 پروگراموں ؍ اسکیموں پر نظر ثانی کی گئی ، 17 شعبوں میں ( 21 موضوعات پر) عوامی شکایات کی تجاویز کا بھی جائزہ لیا گیا۔ آج وزیراعظم نے پی ایم آواس یوجنا (شہری) سے متعلق شکایتوں کے حل کے سلسلے میں کئے جانے والے کاموں کا جائزہ لیا۔ انہوں نے یہ یقینی بنانے کے لئے کہ 2022 تک کوئی بھی خاندان بغیر گھر کے نہیں رہے گا، کہ مرکزی حکومت کی عہد بندی پر زور دیا اور افسروں سے کہا کہ وہ اس مقصد کو پورا کرنے کے لئے محنت سے کام کریں اور اس کی راہ میں آنے والی تمام رکاوٹوں کو دور کریں۔ اس سلسلے میں وزیراعظم نے مالیاتی خدمات کے محکمے سے متعلق عوامی شکایات کے حل کے کام کاج کا بھی جائزہ لیا۔ وزیراعظم نے تفصیل کے ساتھ آیوشمان بھارت کے کام کاج کا جائزہ لیا۔ انہیں بتایا گیا کہ تقریبا 35 لاکھ استفادہ کنندگان نے اسپتال میں داخلہ لیا اور اب تک اس اسکیم سے 16000سے زیادہ اسپتال منسلک ہو چکے ہیں۔ وزیر اعظم نے ریاستوں سے بات چیت کی اپیل بھی کی، جس سے کہ بہترین طریقہ کار کا پتہ لگایا جاسکے اور اسکیم میں مزید بہتری لائی جاسکے۔ انہوں نے کہا کہ خصوصی طور پر خواہش مند اضلاع کے معاملے میں اسکیم کے فائدوں اور مثبت اثرات کے بارے میں ایک مطالعہ کیا جانا چاہئے ۔ انہوں نے یہ بھی معلوم کیا کہ اس اسکیم کے سلسلے میں کبھی کبھار ہونے والے فراڈ اور اس کے غلط استعمال کے واقعات کو روکنے کے لئے کیا اقدامات کئے جارہے ہیں۔ سگمیہ بھارت ابھیان کے سلسلے میں ہونے والے کام کاج کا جائزہ لیتے ہوئے وزیراعظم نے سرکاری بلڈنگوں میں دیویانگ جنو کو رسائی کے سلسلے میں پیش آنے والی مشکلات کے بارے میں فیڈ بیک حاصل کرنے کے لئے ایک میکنزم تیار کرنے کے لئے ٹیکنالوجی کے استعمال کی اپیل کی۔ انہوں نے دیویانگ جن کے لئے رسائی کو فروغ دینے کے واسطے سالیوشنز کا پتہ لگانے میں عوام کی زیادہ سرگرمی اور ان سے اس سلسلے میں اور حساس ہونے کی اپیل کی۔ جل شکتی کی اہمیت پر زور دیتے ہوئے وزیراعظم نے ریاستوں سے کہا کہ خصوصی طور پر موجودہ مانسون کے موسم کے دوران پانی بچانے کے لئے زیادہ سے زیادہ کوشش کریں۔ وزیراعظم ریلوے اور سڑک کے شعبوں میں 8 اہم بنیادی ڈھانچے سے متعلق پروجیکٹوں کے کام کاج کا جائزہ لیا۔ یہ پروجیکٹ بہار ، اترپردیش ، مدھیہ پردیش ، مہاراشٹر ، اڈیشہ ، ہماچل پردیش اور گجرات سمیت کئی ریاستوں میں پھیلے ہیں ۔ ۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن- ا گ- ق ر)
بالی، انڈونیشیا میں بھارتی برادری اور بھارت کے دوستوں کے ساتھ وزیر اعظم کی بات چیت

وزیر اعظم جناب نریندر مودی نے 15 نومبر 2022 کو انڈونیشیا کے شہر بالی میں بھارت نژاد برادری کے 800 سے زائد اراکین اور بھارت کے دوستوں سے خطاب کیا اور ان سے بات چیت کی۔ یہ پرجوش اور متنوع مجمع پورے انڈونیشیا سے اکٹھا ہوا تھا۔ اپنے خطاب کے دوران، وزیر اعظم نے بھارت اور انڈونیشیا کے درمیان قریبی ثقافتی اور تہذیبی روابط کو اجاگر کیا۔ انہوں نے دونوں ممالک کے درمیان پائیدار ثقافتی اور تجارتی روابط کو اجاگر کرنے کی غرض سے ’’بالی جترا‘‘ کی قدیم روایات کا حوالہ دیا۔ انہوں نے مختلف شعبوں میں بھارت اور انڈونیشیا کے مابین مشترکہ چیزوں کو بھی اجاگر کیا۔ وزیر اعظم نے، اپنے گود لیے ہوئے وطن کے لیے سخت محنت اور لگن کے ذریعہ غیر ممالک میں بھارت کے رتبے اور وقار میں اضافہ کرنے کے لیے برادری کے اراکین کی ستائش کی۔ انہوں نے بھارت-انڈونیشیا تعلقات میں مثبت پیش رفت، اور اسے مضبوطی فراہم کرنے میں بھارتی برادری کے اراکین کے ذریعہ اداکیے گئے اہم کردار کے بارے میں بھی بات کی۔ وزیر اعظم نے بھارت کی نمو کی داستان، اس کی حصولیابیوں اور مختلف شعبوں یعنی ، ڈجیٹل تکنالوجی، مالیہ، صحت، ٹیلی مواصلات اور خلاء، میں ملک کی پیش رفت کو اجاگر کیا ۔ انہوں نے اس بات کا بھی ذکر کیا کہ ترقی سے متعلق بھارت کے روڈمیپ میں دنیا کی اقتصادی امنگیں شامل ہیں اور آتم نربھر بھارت کا خواب دنیا کی فلاح و بہبود کے جذبہ کا مظہر ہے۔ وزیر اعظم نے برادری کے اراکین اور بھارت کے دوستوں کو 8 سے 10 جنوری 2023 کے درمیان مدھیہ پردیش کے شہر اندور میں منعقد ہونے والے آئندہ پرواسی بھارتیہ دیوس اجلاس ، اور اس کے بعد گجرات میں منعقد ہونے والے پتنگ میلے میں شرکت کے لیے مدعو کیا ۔
وزیراعظم  نے لوک سبھا اسپیکر جناب اوم برلا کو  ان کے یوم پیدائش پر مبارکباد  دی

وزیراعظم جناب نریندر مودی نے لوک سبھا اسپیکر جناب اوم برلا جی کو ان کے یوم پیدائش پر مبارکباد دی۔ ایک ٹوئٹ میں وزیراعظم نے کہا: ’’لوک سبھا اسپیکر جناب اوم برلا جی کو یوم پیدائش کی مبارک باد۔ پارلیمانی طریقہ کار کے بارے میں ان کی معلومات بہت پختہ ہے اور جس طرح سے وہ لوک سبھا کی کارروائی چلاتے ہیں، اس کا بہت زیادہ احترام کیا جاتا ہے۔ پارلیمنٹ کے مباحثے کا معیار بلند کرنے لئے وہ قابل قدر کوششیں کررہے ہیں۔ ان کی لمبی عمر کے لئے پرارتھنا رکرتا ہوں‘‘۔ ۔۔۔۔۔۔۔۔۔۔۔ ش ح۔ ا گ۔ن ا۔
وزیراعظم جے پور میں پتریکا گیٹ کا افتتاح کریں گے

نئی دہلی، 07 ستمبر ، 2020 / وزیر اعظم جناب نریندر مودی 08 ستمبر 2020 کو دن میں گیارہ بجے ویڈیو کانفرنس کے ذریعے جے پور میں پتریکا گیٹ کا افتتاح کریں گے۔ یہ علامتی دروازہ جے پور میں جواہر لال نہرو مارگ پر اخبارات کے پتریکا گروپ کی طرف سے بنایا گیا ہے۔ وزیراعظم جناب مودی اس موقعے پر گروپ کے چیئر مین کی لکھی ہوئی دو کتابوں کا اجرابھی کریں گے۔ اس پروگرام کو ڈی ڈی نیوز پر رواں نشر کیا جائے گا۔ ۔۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم نے احمد آباد میں گجرات پنچایت مہا سمیلن سے خطاب کیا

وزیر اعظم جناب نریندر مودی نے آج احمد آباد میں گجرات پنچایت مہا سمیلن سے خطاب کیا۔ اس تقریب میں ریاست بھر سے پنچایتی راج کے نمائندوں نے شرکت کی۔ وزیر اعظم نے کہا کہ گجرات باپو اور سردار ولبھ بھائی پٹیل کی سرزمین ہے۔ انھوں نے کہا کہ باپو نے ہمیشہ دیہی ترقی، خود انحصار گاؤں کی بات کی۔ آج جب ہم امرت مہوتسو منا رہے ہیں، تو ہمیں باپو کے ’گرامین وکاس‘ کے خواب کو پورا کرنا چاہیے۔ وزیر اعظم نے عالمی وبا کے نظم و ضبط اور اچھے انتظام کے لیے گجرات کی پنچایت اور دیہاتوں کے کردار کی تعریف کی۔ انھوں نے یہ بھی کہا کہ گجرات میں خواتین پنچایت نمائندوں کی تعداد مرد نمائندوں سے زیادہ ہے۔ انھوں نے کہا کہ ڈیڑھ لاکھ پنچایتی نمائندوں کے ایک ساتھ مشاورت کرنے کی حقیقت سے بڑھ کر ہندوستانی جمہوریت کی مضبوطی کی علامت کوئی نہیں ہے۔ وزیر اعظم نے اس سلسلے میں پنچایت ممبران کی رہنمائی کی کہ کس طرح چھوٹے لیکن انتہائی بنیادی اقدامات کے ساتھ گاؤں کی ترقی کو یقینی بنایا جائے۔ انھوں نے اپنے اسکول کی سالگرہ یا یوم تاسیس منانے کا مشورہ دیا۔ اس کے ذریعہ، انھوں نے اسکول کے کیمپس اور کلاسوں کو صاف کرنے اور اسکول کے لیے اچھی سرگرمیاں انجام دینے کا مشورہ دیا۔ یہ کہتے ہوئے کہ ملک اگست 23 تک آزادی کا امرت مہوتسو منا رہا ہے، انھوں نے اس مدت کے دوران گاؤں میں 75 پربھاتفیری (صبح کے جلوس) نکالنے کا مشورہ دیا۔ آگے بڑھتے ہوئے، انھوں نے اس مدت کے دوران 75 پروگرام منعقد کرنے کا مشورہ دیا جس میں گاؤں کی پوری آبادی کو اکٹھا ہونا چاہیے اور گاؤں کی مجموعی ترقی کے بارے میں سوچنا چاہیے۔ ایک اور تجویز کا اضافہ کرتے ہوئے انھوں نے کہا کہ دیہاتوں کو ہندوستان کی آزادی کے 75 سال کی یاد میں 75 درخت لگا کر ایک چھوٹا سا جنگل بنانا چاہیے۔ ہر گاؤں میں کم از کم 75 کسان ہونے چاہئیں جو قدرتی طریقے سے کھیتی باڑی کرتے ہیں۔ انھوں نے کہا کہ زمین کو کھادوں اور کیمیکلز کے زہر سے نجات دلائی جائے۔ وزیر اعظم نے مزید کہا کہ بارش کے پانی کو محفوظ کرنے کے لیے 75 تالاب بنائے جائیں تاکہ زیر زمین پانی کی سطح بلند ہو اور گرمی کے دنوں میں اس سے مدد ملے۔ انھوں نے یہ بھی مشورہ دیا کہ اس بات کو یقینی بنایا جائے کہ ایک بھی مویشی کو ویکسین سے محروم نہ رکھا جائے تاکہ انھیں پاؤں اور منہ کی بیماری سے بچایا جا سکے۔ وزیر اعظم نے ان سے پنچایت گھر اور گلیوں میں بجلی کی بچت کے لیے ایل ای ڈی بلب کو اپنانے کی بھی اپیل کی۔ انھوں نے پنچایت ممبران کو مشورہ دیا کہ ایک ممبر دن میں کم از کم ایک بار 15 منٹ کے لیے مقامی اسکول کا دورہ کرے تاکہ گاؤں کا اسکول سخت نگرانی میں رہے اور تعلیم اور صفائی کے اچھے معیار کو برقرار رکھا جا سکے۔ انھوں نے پنچایت اراکین سے اپیل کی کہ وہ کامن سروس سینٹرز (سی ایس سی) سے زیادہ سے زیادہ فائدہ اٹھانے کے لیے لوگوں کو بیدار کریں۔ اس سے لوگوں کو ریلوے بکنگ وغیرہ کے لیے بڑے شہروں کا دورہ کرنے سے بچنے میں مدد ملے گی۔ آخر میں وزیر اعظم نے پنچایت ممبران کو مشورہ دیا کہ وہ اس بات کو یقینی بنائیں کہ اسکول میں کوئی ڈراپ آؤٹ نہ ہو اور کوئی بھی بچہ اسکول یا آنگن واڑی میں داخلے سے چھوٹ نہ جائے۔ وزیر اعظم نے موجود پنچایت ممبران سے وعدے لیے جنھوں نے زبردست تالیوں کے ساتھ اس کی تائید کی۔
وزیر اعظم نے بہار کی فیکٹری میں بائلر دھماکے میں لاحق ہوئے جانی اتلاف پر رنج و غم کا اظہار کیا

نئی دہلی، 26 دسمبر 2021 وزیر اعظم جناب نریندر مودی نے مظفرپور، بہار کی ایک فیکٹری میں بائلر دھماکے میں لاحق ہوئے جانی اتلاف پر گہر ے رنج و غم کا اظہار کیا ہے۔ ایک ٹوئیٹ میں، وزیر اعظم نے کہا؛ ’’بہار کے مظفرپور کی ایک فیکٹر ی میں ہوا حادثہ انتہائی افسوسناک ہے۔ میں مہلوکین کے اہل خانہ کے تئیں تعزیت کا اظہار کرتا ہوں۔ ساتھ ہی زخمیوں کے جلد از جلد صحتیاب ہونے کےلیے دعاگو ہوں۔‘‘ وزیر اعظم نے مظفرپور، بہار کی فیکٹری میں بائلر دھماکے میں زخمی ہونے والے افراد کے لیے بھی پرائم منسٹرس نیشنل ریلیف فنڈ (پی ایم این آر ایف) سے امدادکی منظوری دے دی ہے۔ وزیر اعظم کے دفتر نے ٹوئیٹ کیا؛ ’’وزیر اعظم نے مظفرپور کی فیکٹری میں ہوئے حادثے میں ہلاک ہونے والے ہر ایک فرد کے قریبی رشتہ دار کو 2 لاکھ روپئے کے بقدر مالی امداد کی منظوری دی ہے۔ مجروحین میں سے ہر ایک کو 50000 روپئے دیے جائیں گے۔‘‘
وزیر اعظم نے دہرادون کے طالب علم انوراگ رمولا کو، اتنی کم عمر میں اس طالب علم کی قومی مفادات سے مربوط موضوعات کی عمیق تفہیم سے متاثر ہوکر مراسلہ ارسال کیا

نئی دہلی، 11 مارچ 2022: وزیر اعظم نریندر مودی ملک کی نوجوان نسل خصوصاً طلبا کی حوصلہ افزائی کرتے رہتے ہیں۔ اس کے لیے وہ ان کے ساتھ وقفہ وقفہ سے مکالمات کا اہتمام کرتے ہیں۔ خواہ یہ من کی بات ہو، یا پریکشا پے چرچا ، یا ذاتی گفت و شنید، وزیر اعظم مودی نے ہمیشہ نوجوانوں کی تشویشات اور جستجو کو مدنظر رکھتے ہوئے مختلف ذرائع کے توسط سے ان کی حوصلہ افزائی کی ہے۔ اس کے ایک حصہ کے طور پر وزیر اعظم نے ایک مرتبہ پھر دہرادون سے تعلق رکھنے والے 11ویں درجہ کے طالب علم انوراگ رمولا کے آرٹ اور خیالات کی ستائش کرتے ہوئے انہیں جوابی مراسلہ ارسال کیا ہے۔ انوراگ کے خیالات و نظریات سے متاثر ہوکر وزیر اعظم نے انہیں ایک مراسلہ ارسال کیا، ’’آپ کی نظریاتی بالغ النظری مراسلے میں مستعمل الفاظ سے ظاہر ہوتی ہے اور بھارت کی آزادی کا امرت مہوتسو کے لیے آپ نے پینٹنگ کا جو موضوع منتخب کیا ہے، مجھے خوشی ہے کہ آپ کو اس نوخیزی کے زمانے سے ہی قومی مفادات سے متعلق موضوعات کی تفہیم کا شعور حاصل ہو گیا ہے اور آپ ایک ذمہ دار شہری کے طور پر ملک کی ترقی میں اپنے کردار سے واقف ہیں۔‘‘ ایک خود کفیل بھارت کی تعمیر میں تمام اہل وطن کے تعاون کی ستائش کرتے ہوئے وزیر اعظم نے مزید تحریر کیا ہے کہ ’’آزادی کے اس امرت کال میں، ملک اجتماعی قوت کے ساتھ سب کا پریاس کے اصول کے سہارے آگے بڑھ رہا ہے۔ آپ کی پیڑھی کا تعاون آئندہ برسوں میں ایک مضبوط اور خوشحال بھارت کی تعمیر میں اہم ثابت ہونے جا رہا ہے۔ انوراگ کے لیے ایک کامیاب مستقبل کی تمنا کرتے ہوئے وزیر اعظم مودی نے اس اعتماد کا اظہار کیا ہے کہ وہ خلاقیت کے ساتھ زندگی میں آگے بڑھتے رہیں گے اور اپنی اہلیت کے مطابق کامیابی حاصل کریں گے۔ یہ پینٹنگ نریندر مودی ایپ پر بھی اپ لوڈ کی گئی ہے اور narendramodi.in کا ویب سائٹ انوراگ کو ترغیب فراہم کر رہے ہیں۔ یہاں اس بات کا ذکر کیا جا سکتا ہے کہ انوراگ نے اس سے قبل وزیر اعظم کو اپنے خیالات سے آگاہ کرتے ہوئے ایک مراسلہ ارسال کیا تھا جس میں قومی مفادات سے متعلق معاملات کو اٹھایا گیا تھا۔ انوراگ نے اپنے مراسلے میں تحریر کیا تھا کہ وہ وزیر اعظم سے ترغیب حاصل کرتے ہیں کہ برعکس حالات میں بھی انسان کو اپنا تحمل نہیں کھونا چاہئے اپنے مقصد کے حصول کے لیے آگے بڑھنے کے لیے سخت محنت اور خلوص کے ساتھ کام کرنا چاہئے تاکہ ہر کسی کو اپنے ساتھ لے کر آگے بڑھا جا سکے۔ نوٹ: انوراگ رمولا کو آرٹ اور کلچر کے لیے 2021 کا وزیر اعظم کا نیشنل چلڈرنس ایوارڈ بھی دیا گیا ہے۔